CELEX: 32016R0897
Language: lt
Date: 2016-06-08 00:00:00
Title: 2016 m. birželio 8 d. Komisijos įgyvendinimo reglamentas (ES) 2016/897 dėl leidimo naudoti Bacillus subtilis (C-3102) (DSM 15544) kaip vištų dedeklių ir dekoratyvinių žuvų pašaro priedą (leidimo turėtojas – Asahi Calpis Wellness Co. Ltd.) ir kuriuo iš dalies keičiamos reglamentų (EB) Nr. 1444/2006, (ES) Nr. 333/2010 ir (ES) Nr. 184/2011 nuostatos dėl leidimo turėtojo (Tekstas svarbus EEE)

9.6.2016   
            
            
               LT
            
            
               Europos Sąjungos oficialusis leidinys
            
            
               L 152/7
            
         KOMISIJOS ĮGYVENDINIMO REGLAMENTAS (ES) 2016/897
   2016 m. birželio 8 d.
   dėl leidimo naudoti Bacillus subtilis (C-3102) (DSM 15544) kaip vištų dedeklių ir dekoratyvinių žuvų pašaro priedą (leidimo turėtojas – Asahi Calpis Wellness Co. Ltd.) ir kuriuo iš dalies keičiamos reglamentų (EB) Nr. 1444/2006, (ES) Nr. 333/2010 ir (ES) Nr. 184/2011 nuostatos dėl leidimo turėtojo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį ir 13 straipsnio 3 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateikti prašymai išduoti leidimą naudoti Bacillus subtilis (C-3102) preparatą. Kartu su prašymais pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymai pateikti dėl leidimo naudoti Bacillus subtilis (C-3102) preparatą kaip visų dedeklių ir dekoratyvinių žuvų pašaro priedą, priskirtiną prie priedų kategorijos „zootechniniai priedai“;
            
         
               (4)
            
            
               Komisijos reglamentu (EB) Nr. 1444/2006 (2) minėtą preparatą jau leista naudoti kaip pašaro priedą mėsiniams viščiukams, Komisijos reglamentu (ES) Nr. 333/2010 (3) –paršeliams, Komisijos reglamentu (ES) Nr. 184/2011 (4) – dedeklinėms vištaitėms, kalakutams, retesnių rūšių paukščiams ir kitiems dekoratyviniams bei medžiojamiesiems paukščiams;
            
         
               (5)
            
            
               Europos maisto saugos tarnyba (toliau – Tarnyba) 2015 m. rugsėjo 28 d. patvirtintoje nuomonėje (5) ir 2015 m. lapkričio 11 d. patvirtintoje nuomonėje (6) padarė išvadą, kad siūlomomis naudojimo sąlygomis Bacillus subtilis (C-3102) preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Ji padarė išvadą, kad, laikantis siūlomų naudojimo sąlygų, šis priedas gali būti veiksmingas mažinant pašaro kiekį, reikalingą vienam masinės kiaušinių gamybos vienetui visu kiaušinių dėjimo laikotarpiu. Tarnyba taip pat padarė išvadą, kad priedas gali pagerinti dekoratyvinių žuvų augimą sunaudojant mažiau pašarų. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašaro priedo pašare analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (6)
            
            
               
                  Bacillus subtilis (C-3102) preparato vertinimas rodo, kad Reglamento (EB) Nr. 1831/2003 5 straipsnyje numatytos leidimo išdavimo sąlygos įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
            
         
               (7)
            
            
               pareiškėjas taip pat pateikė prašymą pagal Reglamento (EB) Nr. 1831/2003 13 straipsnio 3 dalį, siūlydamas pakeisti leidimo turėtojo pavadinimą ir jo atstovo ES pavadinimą reglamentuose (EB) Nr. 1444/2006, (ES) Nr. 333/2010 ir (ES) Nr. 184/2011. Pareiškėjas teigia, kad nuo 2016 m. sausio 1 d. jo pavadinimas buvo pakeistas iš „Calpis Co. Ltd.“ į „Asahi Calpis Wellness Co. Ltd.“ Jo atstovo pavadinimas buvo pakeistas iš „Calpis Co. Ltd. Europe Representative Office“ į „Asahi Calpis Wellness Co. Ltd. Europe Representative Office“. Pareiškėjas pateikė savo prašymą patvirtinančių duomenų;
            
         
               (8)
            
            
               kad „Asahi Calpis Wellness Co. Ltd.“ galėtų naudotis turimomis rinkodaros teisėmis, būtina pakeisti leidimų sąlygas;
            
         
               (9)
            
            
               todėl reglamentus (EB) Nr. 1444/2006, (ES) Nr. 333/2010 ir (ES) Nr. 184/2011 reikėtų atitinkamai iš dalies pakeisti;
            
         
               (10)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašaro priedą šio reglamento priede nustatytomis sąlygomis.
   2 straipsnis
   Reglamento (EB) Nr. 1444/2006 priedo antroje skiltyje leidimo turėtojo pavadinimas „Calpis Co. Ltd atstovas Bendrijoje: Orffa International Holding BV“ pakeičiamas pavadinimu „Asahi Calpis Wellness Co. Ltd. atstovas Europos Sąjungoje: Asahi Calpis Wellness Co. Ltd. Europe Representative Office“.
   3 straipsnis
   Reglamentas (ES) Nr. 333/2010 iš dalies keičiamas taip:
   
               a)
            
            
               pavadinime frazė „leidimo turėtojas – Calpis Co. Ltd. Japan, kuriam Europos Sąjungoje atstovauja Calpis Co. Ltd. Europe Representative Office“ pakeičiama fraze „leidimo turėtojas – Asahi Calpis Wellness Co. Ltd., kuriam Europos Sąjungoje atstovauja Asahi Calpis Wellness Co. Ltd. Europe Representative Office“;
            
         
               b)
            
            
               priedo antroje skiltyje „Leidimo turėtojo pavadinimas“ frazė „Calpis Co. Ltd. Japan, kuriam Europos Sąjungoje atstovauja Calpis Co. Ltd. Europe Representative Office“ pakeičiama fraze „Asahi Calpis Wellness Co. Ltd., kuriam Europos Sąjungoje atstovauja Asahi Calpis Wellness Co. Ltd. Europe Representative Office“.
            
         4 straipsnis
   Reglamentas (ES) Nr. 184/2011 iš dalies keičiamas taip:
   
               a)
            
            
               pavadinime frazė „leidimo turėtojas – Calpis Co. Ltd. Japan, kuriam atstovauja Calpis Co. Ltd. Europe Representative Office“ pakeičiama fraze „leidimo turėtojas – Asahi Calpis Wellness Co. Ltd., kuriam Europos Sąjungoje atstovauja Asahi Calpis Wellness Co. Ltd. Europe Representative Office“;
            
         
               b)
            
            
               priedo antroje skiltyje „Leidimo turėtojo pavadinimas“ frazė „Calpis Co. Ltd. Japan, kuriam atstovauja Calpis Co. Ltd. Europe Representative Office“ pakeičiama fraze „Asahi Calpis Wellness Co. Ltd., kuriam Europos Sąjungoje atstovauja Asahi Calpis Wellness Co. Ltd. Europe Representative Office“.
            
         5 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 8 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.
   
      (2)  2006 m. rugsėjo 29 d. Komisijos reglamentas (EB) Nr. 1444/2006 dėl leidimo naudoti Bacillus subtilis C-3102 (Calsporin) kaip pašarų priedą (OL L 271, 2006 9 30, p. 19).
   
      (3)  2010 m. balandžio 22 d. Komisijos reglamentas (ES) Nr. 333/2010 dėl leidimo naudoti Bacillus subtilis C-3102 (DSM 15544) pagal naują paskirtį kaip atjunkytų paršelių pašarų priedą (leidimo turėtojas – Calpis Co. Ltd. Japan, kuriam Europos Sąjungoje atstovauja Calpis Co. Ltd. Europe Representative Office) (OL L 102, 2010 4 23, p. 19).
   
      (4)  2011 m. vasario 25 d. Komisijos reglamentas (ES) Nr. 184/2011 dėl leidimo naudoti Bacillus subtilis C-3102 (DSM 15544) pagal naują paskirtį kaip pakaitinių vištaičių, kalakutų, smulkiųjų paukščių ir kitų dekoratyvinių ir medžiojamųjų paukščių lesalų priedą (leidimo turėtojas – Calpis Co. Ltd. Japan, kuriam Europos Sąjungoje atstovauja Calpis Co. Ltd. Europe Representative Office) (OL L 53, 2011 2 26, p. 33).
   
      (5)  EFSA Journal 2015;13(9):4231.
   
      (6)  EFSA Journal 2015;13(11):4274.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV/kg visaverčio 12 % drėgnio pašaro
               
            
                  
                     Zootechninių priedų kategorija. Funkcinė grupė: žarnyno floros stabilizatoriai
                  
               
            
                  4b1820
               
               
                  
                     Asahi Calpis Wellness Co. Ltd. atstovas Europos Sąjungoje – Asahi Calpis Wellness Co. Ltd. Europe Representative Office
                  
               
               
                  
                     Bacillus subtilis C-3102 (DSM 15544)
               
               
                  
                     Priedo sudėtis
                  
                  
                     Bacillus subtilis C-3102 (DSM 15544), kuriame yra bent 1,0 × 1010 KSV/g
                  
                     Veikliosios medžiagos apibūdinimas
                  
                  Gyvybingos (KSV) Bacillus subtilis C-3102 (DSM 15544) sporos
                  
                     Analizės metodas
                      (1)
                  
                  Skaičiavimas: taikant paskleidimo ant plokštelės metodą, naudojant triptono sojos agarą visose tam tikslui naudojamose matricose (EN 15784:2009)
                  Identifikavimas: pulsuojančio lauko gelio elektroforezė (PFGE).
               
               
                  Vištos dedeklės
               
               
                  —
               
               
                  3 × 108
                  
               
               
                  —
               
               
                  
                              1.
                           
                           
                              Priedo, premikso ir kombinuotųjų pašarų naudojimo taisyklėse nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Priedo ir premiksų naudotojams pašarų versle nustatomos veikimo procedūros ir atitinkamos organizacinės priemonės, kad būtų išvengta pavojaus, susijusio su įkvėpimu, sąlyčiu su oda ir sąlyčiu su akimis. Jei šiomis procedūromis ir priemonėmis negalima iki priimtino lygio sumažinti poveikio, susijusio su sąlyčiu su oda, įkvėpimu ar akimis, priedas ir premiksai naudojami su tinkamomis asmens apsaugos priemonėmis.
                           
                        
               
                  2026 m. birželio 29 d.
               
            
                  Dekoratyvinės žuvys
               
               
                  1 × 1010
                  
               
            
         (1)  Išsamų analizės metodų aprašymą galima rasti etaloninės laboratorijos svetainėje www.irmm.jrc.ec.europa.eu/crl-feed-additives.